
PROCES VERBAL
Încheiat la data de 11.03.2019
cu ocazia întrunirii Comisiei pentru punerea în aplicare a dispoziţiilor Legii nr.15/2003 privind sprijinul acordat tinerilor între 18 şi 35 de ani pentru construirea unei locuinţe proprietate personală




	Domnul viceprimar Imre Farkas a convocat membrii Comisiei pentru punerea în aplicare a dispoziţiilor Legii 15/2003 privind sprijinul acordat tinerilor pentru construirea unei locuinţe proprietate personală.
 	
1- S-au prezentat domnul Imre Farkas-viceprimar-preşedintele comisiei, domnul Ştefan Brihac,  domnul Caius Şuli, domnul Călin N. Pîrva,  domnul Raul Stroescu şi secretarul comisiei Mircea Hărăbor;
2- Secretarul comisiei Mircea Hărăbor prezintă membrilor comisiei situaţia solicitantului Ganciov Paul Rafael, pentru care a fost depusă o sesizare de către Grigoraş Oana-Iulia, prin care aceasta a solicitat actualizarea datelor de la dosarul acestuia ;
3- În urma discuţiilor şi a analizării textului de lege şi a HCLMT nr.193/2016, membrii comisiei au stabilit că în conformitate cu termenul de depunere al documentelor, respectiv 15.01.2017, nu mai pot fi luate în calcul alte documente depuse după această date care să afecteze punctajul dosarului ;  
4- Ulterior au fost prezentate cele două contestaţii depuse de Toader Corado-Dacian-Alidor şi Badea Andreea Monica, ca urmare a comunicării punctajului celor cinci solicitanţi care au avut sub 35 de ani în momentul depunerii solicitării în temeiul Legii nr.15/2003 şi au completat dosarele conform HCLMT nr.193/2016, dar nu au fost incluşi  pe tabelul propus pentru atribuire de parcele ;
5-  În urma analizării contestaţiei şi a documentelor doveditoare depuse de Toader Corado-Dacian-Alidor, comisia a hotărât luarea în considerare a extrasului de cont depus în termen, acordându-se 15 puncte în plus la punctajul existent rezultând un total de 51 de puncte ;
6- În urma analizării contestaţiei şi a documentelor doveditoare depuse de Badea Andreea Monica, comisia a hotărât să nu se ia în considerare documentele referitoare la studiile soţului acesteia, aceste documente intrând în categoria documentelor depuse după termenul stabilit prin HCLMT nr.193/2016, respectiv 15.01.2017 şi nici celelalte documente referitoare la punctajul condiţiilor de locuit, acestea intrând în aceeaşi categorie, respectiv documente depuse după termen, punctajul nefiind schimbat, adică 32 de puncte ;
7- A mai fost prezentată situaţia solicitantului Coman Cosmin care a depus o cerere de transcriere a dosarului pe numele soţiei, cerere care a fost respinsă dosarul rămânând tot pe numele lui Coman Cosmin;
8- Ca urmare preşedintele comisiei se adresează secretarului comisiei Mircea Hărăbor solicitându-i să refacă Tabelul nominal cu punctajul în ordine ierarhizată în conformitate cu cele stabilite în această comisie şi ulterior înaintarea proiectului de hotărâre Comisiilor de specialitate în vederea promovării acestuia spre aprobare de către Consiliului Local conform noilor date;

Imre Farkas................................Viceprimar-Preşedintele comisiei
Ştefan Brihac............................. Biroul Banca de Date Urbane 
Caius Şuli ..................................Şef Serviciu Juridic 
Călin N. Pîrva ............................Şef Birou Clădiri,Terenuri I Est
Raul Stroescu..............................Direcţia Urbanism şi Dezvoltare Urbană

